WHA ส่งซิก Q4 นิวไฮ บุ๊กรายได้โอนที่ดิน-ขายสินทรัพย์เข้ากองรีท
WHA พบนักลงทุนงาน “ออพเดย์” ส่งซิกไตรมาส 4/65 ผลงานนิวไฮ บุ๊กรายได้โอนที่ดินให้ BYD บางส่วน และจากการรับรู้รายได้การขายสินทรัพย์เข้ากองทรัสต์ทั้ง 2 กอง
WHA พบนักลงทุนงาน “ออพเดย์” ส่งซิกไตรมาส 4/65 ผลงานนิวไฮ บุ๊กรายได้โอนที่ดินให้ BYD บางส่วน และจากการรับรู้รายได้การขายสินทรัพย์เข้ากองทรัสต์ทั้ง 2 กอง
8 ธ.ค. 2565

นายณัฐพรรษ ตันบุญเอก ประธานเจ้าหน้าที่ฝ่ายการเงิน บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA นำเสนอข้อมูลบริษัทฯ ภายในงานบริษัทจดทะเบียนพบนักลงทุน (Opportunity Day) ณ อาคาร ดับบลิวเอชเอ ทาวเวอร์ หลังประกาศผลการดำเนินงานงวด 9 เดือนแรก ปี 2565 โชว์รายได้รวมและส่วนแบ่งกำไร 6,570.0 ล้านบาท และกำไรสุทธิ 1,204.3 ล้านบาท พร้อมส่งสัญญาณทั้งปีรายได้แตะออลไทม์ไฮ จากการฟื้นตัวของภาคการลงทุน และการย้ายฐานการผลิตมายังประเทศไทย และเวียดนาม ส่งผลให้ปีนี้คาดว่าจะมียอดขายที่ดินสูงกว่าเป้าหมายที่วางไว้ 1,650 ไร่ โดย ณ สิ้นไตรมาส 3 มียอด LOI/MOU ที่รอเซ็นสัญญาซื้อขายที่ดินเพิ่มเติมอีก 352 ไร่ พร้อมส่งซิกไตรมาส 4/2565 ผลงานมีลุ้นทำนิวไฮ จากการรับรู้รายได้การขายสินทรัพย์เข้ากองทรัสต์ทั้ง 2 กอง (WHART และ WHAIR) และบุ๊กรายได้จากการโอนที่ดินให้ BYD บางส่วน หนุนทั้งปีโตกว่า 20%